# Marc Riba i Lázaro

Marc Riba i Lázaro (Cabrera de Mar, 15 d'abril de 1998) és un pilot de trial català que competeix des del 2014 en el Campionat del món Júnior, actualment enquadrat dins el SPEA RFME Trial Team (l'equip patrocinat per la federació espanyola de motociclisme). Ha estat quatre vegades campió d'Espanya -dues d'elles en categoria TR2 (2015-2016)- i cinc vegades Campió de Catalunya. Des del 2022 competeix en enduro, especialment en la modalitat del Hard Enduro.

## Trajectòria esportiva

Considerat un pilot de gran projecció, Marc Riba viu de fa anys a Centelles, Osona. Fill d'un gran afeccionat al trial, va començar a practicar aquest esport a quatre anys (el 2002) quan li regalaren la seva primera moto, una Clipic 50. Atès que el mínim d'edat exigit per la Federació Catalana de Motociclisme (FCM) per a participar en competicions és de 6 anys, els seus pares varen sol·licitar un permís especial a aquesta entitat perquè en Marc pogués fer-ho tot i tenir-ne només quatre, permís que varen obtenir. Durant anys, Marc Riba compaginà la pràctica del trial amb la de l'hoquei sobre patins.
El 2004 debutà oficialment en el Campionat de Catalunya per a nens i el 2009, en l'estatal. Des d'aleshores, anà competint regularment en les categories inferiors d'ambdós campionats amb nombrosos èxits fins que, el 2012, Ossa el fitxà per a pilotar la nova Ossa TRi 125 dins l'equip oficial de la marca als Campionats d'Europa, d'Espanya i de Catalunya. La crisi d'aquesta empresa gironina va fer que, d'ençà del 2015, Marc Riba passés a competir de forma semi-privada amb Beta i Gas Gas successivament fins que, a finals de la temporada del 2016, TRRS el fitxà per al seu equip oficial de cara a la temporada següent.

## Palmarès

Font:
    A 31 de desembre de 2017
| Any | Motocicleta | C. d'Espanya | C. de Catalunya |
| 2006 | ? | - | 1r Iniciació |
| 2007 | ? | - | 1r Aleví |
| 2008 | Beta | - | 3r Juvenil |
| 2009 | Gas Gas | 3r Juvenil 80 | 3r Promo 125 |
| 2010 | Gas Gas | 4t Juvenil 125 | 7è Cadet |
| 2011 | Gas Gas | 2n Juvenil 125 | 4t Cadet |
| 2012 | Gas Gas | 1r Cadet | 1r Promo 125 |
| 2013 | Ossa | 3r Júnior | 1r Màster 125 |
| 2014 | Ossa | 1r Júnior | 3r |
| 2015 | Beta | 1r TR2 | 1r |
| 2016 | Gas Gas | 1r TR2 | - |
| 2017 | TRRS | 11è | - |
| Total títols | Total títols | 4 | 5 |
* ↑ Al total de títols s'hi compten tots els campionats nacionals, estatals o internacionals guanyats

## Referències

* 1 2 3 4 «Marc Riba» (en castellà). themotardfamily.com, 2016. [Consulta: 12 setembre 2017].
* ↑ «The rider - Riba Marc» (en anglès). trialonline.org. [Consulta: 12 setembre 2017].
* ↑ «5 preguntas a... Marc Riba» (en castellà). rfme.com. RFME, 10-02-2016. Arxivat de l'original el 27 de setembre 2017. [Consulta: 12 setembre 2017].
* ↑ «Marc Riba revalida el título de Campeón de España de Trial TR2» (en castellà). gasgasmotos.es. Gas Gas, 16-10-2016. [Consulta: 12 setembre 2017].
* ↑ «Marc Riba se proclama Campeón de España en TR2» (en castellà). trialworld.es, 19-10-2016. [Consulta: 19 setembre 2017].
* ↑ «Promesas del trial. Marc Riba» (en castellà). trialworld.es, 08-02-2011. [Consulta: 12 setembre 2017].
* ↑ «Marc Riba sin equipo» (en castellà). todotrial.com, 11-01-2017. Arxivat de l'original el 28 de setembre 2017. [Consulta: 12 setembre 2017].
* ↑ «"Vull gaudir de totes les experiències del Mundial"». fcm.cat. Federació Catalana de Motociclisme, 28-05-2015. Arxivat de l'original el 27 de setembre 2017. [Consulta: 19 setembre 2017].
* 1 2 «Entrevista a Marc Riba» (en castellà). todotrial.com, 21-08-2015. Arxivat de l'original el 27 de setembre 2017. [Consulta: 12 setembre 2017].
* ↑ «OSSA ficha a Marc Riba» (en castellà). motociclismo.es. Motociclismo, 27-12-2012. [Consulta: 12 setembre 2017].
* ↑ «Marc Riba: “Nunca me he planteado que sea uno de los mayores talentos del trial”». braktec.com, 2016. Arxivat de l'original el 27 de setembre 2017. [Consulta: 12 setembre 2017].
* ↑ «Marc Riba se une a TRS para temporada 2017» (en castellà). trialworld.es, 16-01-2017. [Consulta: 19 setembre 2017].
* ↑ «Histórico» (en castellà). rfme.com. RFME, 2017. Arxivat de l'original el 20 de setembre 2017. [Consulta: 12 setembre 2017].
* ↑ «Històric». fcm.cat. FCM, 2017. Arxivat de l'original el 13 de setembre 2017. [Consulta: 12 setembre 2017].

## Enllaços externs

* Entrevista a Marc Riba al Web "Trial sense embuts" (29/5/2015)